Ma in hof oor tweejarige se dood - Maroela Media
Alidin Goedeman (33), wat daarvan beskuldig word dat sy haar tweejarige seuntjie met 'n klip doodgeslaan het, het Maandag vlugtig in die Springbok-distrikshof in die Noord-Kaap verskyn.
Kapt. Sergio Kock, woordvoerder van die polisie, het gesê Goedeman, van Jakkalswater in Nababeep, se saak is tot 28 Februarie uitgestel vir verdere ondersoek. Die motief vir die aanval is nog nie bekend nie.
Maroela Media het vroeër berig Goedeman het op 8 Februarie haar seuntjie omstreeks 19:40 na 'n veld toe geneem waar sy hom na bewering vermoor het. Die vrou het haarself later aan die polisie oorgegee.
Brig. Francis Hender, bevelvoerder van die Namakwa-polisiegroepering, het 'n beroep op die gemeenskap gedoen om hulp te soek wanneer hulle deur maatskaplike uitdagings in die gesig gestaar word eerder as om tot kriminele aktiwiteite oor te gaan.
Sê maar net · 8 maande gelede
Asseblief, ek vra jul mooi, as jy nie jou kind wil hê nie. Ek is bereid om hom/haar te neem. Ek smag so na n kinder stemmetjie in ons huis. Dis sooooo hartseer. Dis onmenslik, ek begryp dit glad nie. My hart is in stukke
Hierdie ma is ń gevaar vir almal om haar. Geen normale mens vang so iets aan nie. Ek hoop hulle hou haar agter tralies.
Is dit nou nie vieslik nie? Kon sy nie die kind eerder weg gegee het nie?daar is BAIE mense wat n kind wil aanneem? Maar seker te veel moeite om te soek vir daai oplossing,,lekker siek,,dis omdat die doodstraf afgestel is dat dit so maklik is om te moor.